钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

轮之行为三倍，于丁点大圈上之行皆自行，数如古
圈无二。其乙心留行之迹，亦与古图卵形相似，算法
亦同。丁心往癸，乙心往戊，辛心往壬，比乙及丁疾行
为三倍。水星体在子往午、未，各满其周。

择测水星以定其最高第三。

《金星历》曰：“凡朝夕测得金星距太阳平行两大距度
为等者，则于两测之两平行中度折半得为金星两
心线之处，然其最高低之分，尚未定也。今水星或有
两大距度等者，乃若折半不得为两心线之处，觉测
此星为难。”古今历家测得本天一周内，伏见轮有多
度，不见前后，多测大距度之差，如距度无远近等。故
《法》曰：取用朝夕两大距等，及前后多日各测之行相
反，并平视两行，有差可知。两测两平行中折半，为两
心之线所在。曰相反者何？一测之行为盈，一测为缩，
必知在两心线左右，曰两行有差。言一测星在此，无
近远处，或测十日前后之行为等，因可知其引数为
等。